Dwelmtoerusting in Kaapstad gekonfiskeerMandrax-tablette(argieffoto) Die polisie het Vrydag beslag gelê op toerusting wat gebruik word om Mandrax te vervaardig in ŉ huis in Old Crossroads in Kaapstad. “Die polisie het ŉ wenk ontvang van ŉ man wat vroeër in hegtenis geneem is vir die besit van ŉ onwettige vuurwapen,” het kol. Tembinkosi Kinana, woordvoerder van die polisie in die Wes-Kaap, in ŉ verklaring gesê. Kinana sê die polisie het ŉ dwelmlaboratorium by die huis opgespoor. “ŉ Verdagte het uit ŉ venster ontsnap voor die polisie die huis kon betree. Niemand is nog in hegtenis geneem nie,” het hy bygevoeg. Die polisie ondersoek ŉ saak van dwelmhandel.